Cyberpunk 2077
הוצאה לאור ושיווק

| --- | --- |

עטיפת הספר
 מידע כללי
 מאת:  מרצ'ין בטיילדה
 איורים:  פרזמסלב ג'וסזסזיק, לין הואנג, סינדי ססרז-ספראוג', קארי גרזיני, אליסון הלטר
 שפת המקור:  אנגלית
 תורגם לשפות:  צרפתית, גרמנית, איטלקית, פולנית, ספרדית
 סוגה:  ספר מידע (Lore)
 הוצאה
 הוצאה בשפת המקור:  דארק הורס קומיקס
 תאריך הוצאה:  28 ביוני 2020
 מספר עמודים:  192
 עורך:  איאן טוקר
 קישורים חיצוניים
 מסת"ב:  מסת"ב 978-1-50671-358-8
| --- | --- |

עטיפת הספר
 מידע כללי
 מאת:  Piggyback
 איורים:  ג'נט קלימן, מרטין ס. שניידר, כריסטין רונקל
 שפת המקור:  אנגלית
 תורגם לשפות:  צרפתית, גרמנית, איטלקית, פולנית, ספרדית
 סוגה:  מדריך
 הוצאה
 הוצאה בשפת המקור:  Piggyback
 תאריך הוצאה:  10 בדצמבר 2020
 מספר עמודים:  480 (מהדורה רגילה)   496 (מהדורה מורחבת)
 עורך:  ג'יימס פרייס
 קישורים חיצוניים
 מסת"ב:  מסת"ב 978-1-91101-577-2
ב-10 בינואר 2013, יצא הטייזר למשחק, שהגיע ביוני 2018 למעלה מ-12 מיליון צפיות. באותה השנה בכנס E3 2018, אושר שהמשחק ייצא למחשב האישי ולקונסולות המשחקים Xbox One ו-PlayStation 4, כאשר הקדימון השני למשחק הוצג לקהל הרחב וכן הוצג סרטון משחקיות, אשר יצא באוגוסט של אותה השנה, לאחר כנס Gamescom 2018. הוכרז כי המשחק יופץ על ידי חטיבת ההפצה של משחקי וידאו של האחים וורנר לאמריקה הצפונית, על ידי Bilkom לטורקיה ועל ידי Bandai Namco Entertainment באירופה, אוסטרליה וניו זילנד. בכנס E3 2019, הוצג הקדימון השלישי למשחק, שבו גם הוכרז תאריך יציאת המשחק - 16 באפריל 2020. אף על פי כן, התאריך נדחה ל-17 בספטמבר של אותה שנה, מה שגרם גם כן לדחייה של יציאת המצב מרובה משתתפים לשנת 2022 לפחות. המשחק מכר יותר עותקים טרם הפצתו מאשר The Witcher 3: Wild Hunt; כשליש מהמכירות למחשב האישי בוצעו בחנות הדיגיטלית GOG.com, שבבעלות החברה. הוכרז כי גרסת המחשב האישי תצא לאור ללא מנהל זכויות דיגיטלי (DRM), על פי חזון החברה וכמו כל שאר משחקי החברה. בעלי הקונסולה Xbox One שרכשו את המשחק, יוכלו להוריד אותו גם ל-Xbox Series X/S, ביום השחרור. סרטון משחקיות נוסף באורך 40 דקות הוצג בכנס E3 בדלתיים סגורות וסרטון משחקיות ערוך של 15 דקות יצא במהלך אוגוסט 2019, לאחר שהוכרז כי המשחק ייצא לשירות ההזרמה Stadia. בתצוגת המשחק בטוקיו, הוצג העתק בגודל מלא של האופנוע "יאיבה קוזנגי" המופיע במשחק.
ב-16 בינואר 2020, תאריך יציאת המשחק נדחה מ-26 באפריל ל-17 בספטמבר. ב-18 ביוני, תאריך היציאה נדחה שוב, ל-19 בנובמבר 2020 כדי לתקן ולשפץ באגים, תקלות וגליצ'ים. ב-27 באוקטובר תאריך היציאה נדחה בשלישית ל-10 בדצמבר 2020, על מנת להתאים ולבצע אופטימיזציה לכלל הפלטפורמות, בעיקר לקונסולות הדור הנוכחי, Xbox One ופלייסטיישן 4. בעקבות הדחייה, צוות המפתחים ב-CD Projekt RED החל לקבל איומי רצח רבים מאנשים שונים. מאוחר יותר התברר כי צוות המפתחים בחברה עצמו לא ידע על הדחייה טרם פרסומה, עקב עניין טכני עם החוק הפולני ועם הבורסה בוורשה, שבה נסחרת חברת האם CD Projekt.
ב-24 בנובמבר הוצג סרטון משחקיות בן 6 דקות של קונסולות המשחקים פלייסטיישן 4 ופלייסטיישן 5. ב-27 בנובמבר הוכרז כי ניתן יהיה להעביר את השמירות בגרסאות קונסולות המשחקים של הדור השמיני, Xbox One ופלייסטיישן 4, לגרסאות קונסולות המשחקים של הדור התשיעי, Xbox Series X/S ופלייסטיישן 5, ללא חשש מאי תאימות.
ב-2 בדצמבר יצא קדימון ל-Photo Mode, פיצ'ר הנותן לשחקנים לצלם תמונות של המשחק עם אפשרויות התאמה מרובות, בדומה למשחקי וידאו טריפל A רבים שיצאו לאור במהלך 2020 ולתוכנת ה-Ansel של Nvidia.
ב-3 בדצמבר הוכרז כי המשחק ייצא לאור ב-10 בדצמבר בשעה 02:00 שעון ישראל בגרסאות המחשב ובחצות זמן מקומי לגרסאות הקונסולות וכן כי ההורדה המוקדמת (Pre-load) תחל ב-7 בדצמבר בשעה 13:00 שעון ישראל בפלטפורמת GOG.com, ב-18:00 שעון ישראל בפלטפורמות סטים ו-Epic Games Store, ב-3 בדצמבר בשעה 18:00 שעון ישראל לקונסולות המשחקים Xbox One ו-Xbox Series X/S וב-8 בדצמבר לקונסולות המשחקים פלייסטיישן 4 ופלייסטיישן 5. כמו כן, הוכרז שב-10 בדצמבר בשעה 01:00 שעון ישראל, תתקיים תוכנית טרום-הפצה, אשר תשודר בשידור חי דרך שירות ההזרמה Twitch.tv בהנחיית Twitter Gaming ובאירוחם של שני מפתחי המשחק, פטריק ק. מילס ומילס טוסט.
ב-7 בדצמבר הוכרז כי המשחק יהיה זמין בפטלפורמת GeForce Now הן למי שרכש את המשחק ב-Steam והן למי שרכש את המשחק ב-GOG.com. ב-8 בדצמבר, פורסם קדימון ההשקה הרשמי, המתמקד בדמות הראשית V.